# Jenna Jameson

Jenna Jameson, nascuda Jenna Marie Massoli (Las Vegas, Nevada, 9 d'abril de 1974), és una ex actriu i directora de cinema pornogràfic estatunidenca, coneguda com a «la reina del porno», i que ha estat considerada l'intèrpret porno més famosa del món.
Va començar a actuar en vídeos eròtics el 1993 després d'haver treballat com a stripper i model glamour. Cap a 1996, havia guanyat el premi a la «màxima revelació» de cadascuna de les tres principals organitzacions de pel·lícules per adults. Des de llavors, ha guanyat més de 20 premis de vídeos per adults, i ha entrat als Salons de la Fama tant de la X-Rated Critics Organization (XRCO) com de l'Adult Video News (AVN).
L'any 2000 va fundar, conjuntament amb Jay Grdina, (amb qui posteriorment es casaria i divorciaria), la productora especialitzada en pel·lícules porno d'alt pressupost ClubJenna. Inicialment un senzill lloc web, el negoci es va expandir gestionant webs similars d'altres estrelles, i va començar a produir vídeos de sexe explícit el 2001. La primera d'aquestes pel·lícules, Briana Loves Jenna (amb Briana Banks), va ser guardonada en els Premis AVN de l'any 2003 com el títol més venut i més llogat de la indústria del porno pel 2002. Cap a 2005, ClubJenna havia facturat uns 30 milions de dòlars, amb un benefici estimat de la meitat d'aquesta quantitat. Anuncis del seu lloc i les seves pel·lícules, sovint amb la seva imatge, s'han mostrat en una cartellera de 48 peus d'alçada a Times Square. Playboy TV hostatga el seu Jenna's American Sex Star, un reality show on aspirants a ser estrelles porno competeixen per un contracte de Club Jenna.
Ha protagonitzat més d'un centenar de pel·lícules. També ha exercit com a directora en alguna ocasió, com a Bella Loves Jenna (2003) o Jenna's Provocateur (2006).
En 2006 es va divorciar de Grdina i va vendre la seva productora a Playboy.

## Referències

* ↑ McKay, Hollie «Pop Tarts: Jenna Jameson Wants to Make Porn Name Official». Fox News, 07-11-2008 [Consulta: 10 novembre 2008]. (anglès)
* ↑ «"Jenna Jameson, la reina del porno USA y empresaria online"» (en castellà). noticiasdot.com, 20-01-2005. [Consulta: 5 febrer 2013].
* ↑ «Jenna Jameson: 'I chose the right profession'». entrevista amb Anderson Cooper a Anderson Cooper 360°, CNN, 28-08-2004 [Consulta: 1r febrer 2007]. (anglès)
* 1 2 Matthew Miller. «The (Porn) Player». Forbes, 04-07-2005. Arxivat de l'original el 2012-07-22. [Consulta: 1r febrer 2007].
* ↑ Dan Ackman. «A Star Is Porn». Wall Street Journal, 27-08-2004. Arxivat de l'original el 2007-01-28. [Consulta: 1r febrer 2007].
* ↑ «Jenna Jameson's Forbidden Desires». by Vanessa Grigoriadis, Rolling Stone magazine, 11 d'agost de 2004. Consultat l'1 de febrer de 2007. Reeditat com a "Jenna Jameson: Girl On Top," per Vanessa Grigoriadis, The Independent, 05-09-2004. Arxivat de l'original el 2006-09-02. [Consulta: 1r febrer 2007]. (anglès)
* ↑ «Hall of Fame» (en anglès). Bwdl.net. Arxivat de l'original el 2015-07-06. [Consulta: 12 maig 2012].
* ↑ «AVN Awards Past Winners» (en anglès). Arxivat de l'original el 2011-07-19. [Consulta: 5 febrer 2013].
* ↑ Amy Benfer. «Born 4 Porn: Jenna Jameson» (en anglès). papermag.com, 03-08-2003. [Consulta: 5 febrer 2007].
* ↑ «Pàgina de Jenna Jameson» (en anglès). Gamelink.com. [Consulta: 9 abril 2008].
* ↑ «"Jenna Jameson as Perfomer"». iafd.com.
* ↑ «"Bella loves Jenna"». iafd.com.
* ↑ «"Jenna Provocateur"». iafd.com.
* ↑ «El imperio de Jenna, la reina del porno» (en castellà). El Tiempo, 11-11-2009. [Consulta: 16 desembre 2024].